als_Latn dik_Latn sag_Latn
Përmes një rezolutë të votuar si çështje urgjente në seancë plenare në Strasbopurg, Parmlamenti Europian ka dënuar deklaratat e të akuzuarit për krime lufte, Vojisllav Sheshel, duke i konsideruar si nxitje të urrejtjes ndaj qytetarëve jo-serbë, nxitje të pretendimet territoriale për projektin e “Serbisë Madhe” kundër shteteve fqinje, dhe pengesë për rrugën evropianë të Serbisë.
Ruža Tomasi: “Gjithë ky cirk nuk do të kishte ndodhur dhe autoritetet serbe duhet të distancohen menjëherë dhe të dënojnë gjashtë deklaratat e bëra nga Shesheli. Unë e di se ata ishin kolegë në të kaluarën dhe bashkëpunëtorë të ngushtë, por tani ata janë udhëheqësit e Republikës së Serbisë dhe ajo duhet të jetë në interesin e tyre për të vendosur Sheshelin në arrest dhe për të lëvizur në drejtim të Evropës”.
Davor Škrlec: “Edhe pse Gjyakata e Hagës ishte në dijeni të rrezikut, ajo ka vepruar në mënyrë të papërgjegjshme dhe veprimet e saj tani mund të destabilizojnë rajonin dhe më tej të dëmtojnë kredibilitetin e institucionit dhe besimin e publikut. Unë pres institucionet në Serbi për të vepruar në mënyrë të përgjegjshme siç mund të pritet nga një vend kandidat në përputhje me rregullat themelore të BE-së”.
Andrej Plenkovic: “Cili është problemi Presidenti Nikolic, Kryeministri Vucic? Pse heshtni ju? Për shkak se ju jeni të frikësuar nga Shesheli? Në qoftë se ruani heshtjen, ne do të duhet të pyesim veten se çfarë me të vërtetë mendoni ju për këtë. Ju duhet të veproni!”
Ndërkohë, kanë tingëlluar shumë befasues qëndrimi i Eduard Kukan, cili u mjaftua, duke thënë, se deklarata të tilla i takojnë së shkuarës dhe veçanërishtr qëndrimi i Tanja Fajon, që ka dërguar një komunikatë shtypi, ku shprehte keqardhjen që Parlamenti Europian aprovoi këtë rezoutë kundër deklaratave të Sheshelit. Komisioneri Christos Styliandes ka rikujtuar, se Shesheli do te duhet të kthehet në Hagë.
Christos Stylianides: “BE respekton vendimin e Gjykatës së Hagës. Sa i përket Sheshelit, deklarata e tij i takon një epokë e cila është zhdukur tashmê. Ne e dimë se çështja gjyqësore kundër tij është ende në vazhdim e sipër dhe se atij do t’i duhet të kthehet në Gjykatën e Hagës, siç i është kërkuar nga Gjykata.Bashkëpunimi me Gjykatën e Hagës është një nga kriteret shumë të rëndësishme që duhet të përmbushë Serbia”.
Rezoluta e aprovuar nga PE i bën thirrje Gjykatës Ndërkombëtare për krimet ne ish-Jugosllavi dhe Zyrës së Prokurorit të kësaj gjykate për të rishqyrtuar kërkesat për lirimin e përkohshëm të Sheshelit nën rrethana të reja, si dhe viktimizimin e dytë të Sheshelit si viktimë e luftës dhe se ai nuk do të kthehet vullnetarisht në Hagë kur të kërkohet.
als_Latn als_Latn als_Latn als_Latn als_Latn als_Latn als_Latn